శిబు సోరెన్

శిబు సోరెన్ (1944 జనవరి 11 – 2025 ఆగస్టు 4) భారతదేశానికి చెందిన రాజకీయ నాయకుడు. అతను దుమ్కా లోక్‌సభ నియోజకవర్గం నుండి ఎనిమిది సార్లు ఎంపీగా, 2005లో 10 రోజులపాటు జార్ఖండ్ ముఖ్యమంత్రిగా, ఆ తరువాత 2008 నుండి 2009 వరకు & 2009 నుండి 2010 వరకు మూడుసార్లు ముఖ్యమంత్రిగా పనిచేశాడు.
వ్యక్తిగత జీవితం
శిబు సోరెన్ రూపి కిస్కుని వివాహం చేసుకున్నాడు. ఆయనకు ముగ్గురు కుమారులు దుర్గా సోరెన్, హేమంత్ సోరెన్, బసంత్ సోరెన్, ఒక కుమార్తె అంజలి సోరెన్ ఉన్నారు. హేమంత్ సోరెన్ ప్రస్తుత జార్ఖండ్ ముఖ్యమంత్రిగా పనిచేస్తున్నాడు.అతను పెద్ద కుమారుడు దుర్గా సోరెన్ 1995 నుండి 2005 వరకు జామా నుండి ఎమ్మెల్యేగా పనిచేశాడు. దుర్గా సోరెన్ భార్య సీతా సోరెన్ జామ శాసనసభ నియోజకవర్గం డి మూడుసార్లు ఎమ్మెల్యేగా ఎన్నికైంది. బసంత్ సోరెన్ జార్ఖండ్ యువమోర్చా అధ్యక్షుడిగా పనిచేస్తూ దుమ్కా నుండి 2020లో ఎమ్మెల్యేగా ఎన్నికయ్యాడు. 
రాజకీయ జీవితం 
శిబు సోరెన్ 1977లో జరిగిన లోక్‌సభ ఎన్నికల్లో పోటీ చేసి ఓడిపోయాడు.అతను ఆ తరువాత 1980లో దుమ్కా లోక్‌సభ నియోజకవర్గం నుండి పోటీ చేసి గెలిచి తొలిసారిగా లోక్‌సభకు ఎన్నికయ్యాడు. శిబు సోరెన్ 1989, 1991, 1996లో లోక్‌సభకు వరుసగా ఎన్నికై 1999లో ఓడిపోయాడు. అతను 2002లో రాజ్యసభకు ఎన్నికై అదే ఏడాది జరిగిన దుమ్కా లోక్‌సభ స్థానానికి జరిగిన ఉప ఎన్నికల్లో గెలిచి రాజ్యసభ స్థానానికి రాజీనామా చేశాడు.

శిబు సోరెన్ 2004లో దుమ్కా లోక్‌సభ నియోజకవర్గం నుండి పోటీ చేసి గెలిచి మన్మోహన్ సింగ్ ప్రభుత్వంలో కేంద్ర బొగ్గు శాఖ మంత్రిగా బాధ్యతలు స్వీకరించాడు, కానీ చిరుదిహ్ కేసులో ఆయన మీద అరెస్ట్ వారెంట్ రావడంతో 2004 జూలై 24న రాజీనామా చేశాడు. శిబు సోరెన్ నెలపాటు జ్యుడీషియల్ కస్టడీలో ఉన్న తర్వాత సెప్టెంబరు 8న బెయిల్‌పై విడుదలయ్యాడు. అతను విడుదలయ్యాక కేంద్ర మంత్రివర్గంలో 2004 నవంబరు 27న బొగ్గు మంత్రిత్వ శాఖ బాధ్యతలు చేపట్టాడు.Soren back in Union Cabinet The Hindu. 28 November 2004. Retrieved 22 August 2007.

 మరణం 
దీర్ఘకాలంగా కిడ్నీ వ్యాధితో బాధపడుతున్న శిబు సోరెన్ ఢిల్లీలోని గంగారామ్ ఆసుపత్రిలో చికిత్స పొందుతూ 2025 ఆగస్టు 4న తుదిశ్వాస విడిచాడు. ఆయన వయసు 81 సంవత్సరాలు.

మూలాలు

వర్గం:1944 జననాలు
వర్గం:2025 మరణాలు
వర్గం:జార్ఖండ్ రాజకీయ నాయకులు
వర్గం:జార్ఖండ్ ముఖ్యమంత్రులు
వర్గం:జార్ఖండ్ వ్యక్తులు